**ZAPISNIK**

**35. SEJE STRATEŠKEGA SVETA ZA ZDRAVSTVO**

četrtek, 18. 01. 2024

Prisotni člani: dr. Erik Brecelj, dr. Denis Pavliha, mag. Egon Stopar, mag. Mira Šavora, Tjaša Sobočan, mag. Dorjan Marušič, dr. Radko Komadina, mag. Gregor Cuzak, Monika Ažman, mag. Renata Rajapakse, dr. Iztok Takač, Anka Rode, Hajdi Kosednar, dr. Grega Strban, mag.Ana Vodičar, Marjan Pintar,Gorazd Podbevšek,mag. Alan Medveš, dr. Peter Radšel.

Odsotni: dr. Vojko Flis, dr. Tit Albreht, dr. Petra Došenović Bonča, dr. Igor Švab,dr. Janez Poklukar, mag. Dolores Kores, mag. Tamara Kozlovič.

Ostali prisotni: dr.Valentina Prevolnik Rupel, Denis Kordež, dr. Metka Paragi, Simona Pirnat Skeledžija, Erik Scheriani, Urška Štorman, Jasna Humar, Petra Kokoravec, Darko Čander, dr. Gregor Prosen, Dimitrij Klančič, Boštjan Kersnič.

Sejo Strateškega sveta za zdravstvo, ki se je pričela ob 16.00 uri, je vodil predsednik Strateškega sveta dr. Erik Brecelj.

Dnevni red:

1.        Potrditev dnevnega reda.  
2.        Potrditev zapisnika 34. seje SSZ.

3. Organizacija NMP (MZ).

4. Izkušnje z reorganizacijo NMP na Goriškem (Jasna Humar).

5.        Predlogi za naslednjo sejo.  
6.        Razno.

**AD/1**

Strateški svet je soglasno potrdil dnevni red.

**SKLEP ŠT. 1**: Strateški svet je potrdil predlagani dnevni red.

**AD/2**

Strateški svet je soglasno potrdil zapisnik 34. seje SSZ.

**SKLEP ŠT. 2**: Strateški svet je potrdil zapisnik 34. seje SSZ.

**AD/3**Razprave in sklepi:

Državni sekretar MZ Denis Kordež je predstavil Kriterije za organizacijo in financiranje službe NMP v obliki Satelitskega urgentnega centra (SUC). Namen reorganizacije je razbremeniti obstoječe UC.

Opredelil je tudi kriterije za sistemsko uvedbo srečevalnega sistema (VUZ).

Člani SSZ so glede kriterijev razpravljali in podali svoja mnenja ter predloge .

**SKLEP ŠT. 3**: SSZ se je seznanil s Kriteriji za organizacijo in financiranje službe NMP v obliki Satelitskega urgentnega centra (SUC) in podpira čimprejšnjo izvedbo organizacije.

**AD/4**

Jasna Humar (MZ) je predstavila rezultate pilotnega projekta reorganizacije NMP na Goriškem. Predstavila je analize anket bolnikov z napotnicami in brez njih, zdravnikov, pacientov v EHP (enote za hitre preglede) in reševalnih prevozov.

Zaključuje, da ob primernem sodelovanju s specialisti zdravniki z osnovno licenco lahko delajo v EHP.

**SKLEP ŠT. 4**:

SSZ čestita in se zahvaljuje ekipi zdravnikov in osebju Splošne Bolnišnice Nova Gorica za izveden pilotni projekt, ki je pokazal možne usmeritve za organizacijo NMP za naprej.

**AD/5**

Na naslednji seji bomo obravnavali predlog Zakona o kakovosti v zdravstvu.

**AD/6**

Dr. Gregor Prosen je predstavil pretresljivo pismo namenjeno zdravnikom s strani starejšega svojca, ki je spremljal neozdravljivo bolno soprogo. Svojec je dovolil objavo pisma na SSZ.

Iz vsebine pisma je Dr. Prosen povzel predloge, ki bi olajšali paliativnim geriatričnim bolnikom procese zdravljenja.

Naslednja seja je predvidena v četrtek, 1. 2. 2024 ob 16. uri.

Seja se je zaključila ob 20.00 uri.

Zapisala: dr. Metka Paragi

Pregledal:

dr. Erik Brecelj

predsednik Strateškega sveta za zdravstvo